cyanic-selkie/wikianc huggingface dataset:
Հայրենի քաղաքում
Ինքնակենսագրական
Կապիտան Միտյասովը (վեպի հերոսը) ինչպես և ինքը Վ․ Նեկրասովը վերադարձան իրենց սիրած քաղաք և տեսան ռազմական ավերածությունների սարսափելի պատկեր ։ Իր վեպում Վիկտոր Նեկրասովը գլխավոր հերոսին անվանակոչել էր ճակատային ընկերոջ անունով ։
Կարծիքները և գնահատականները
1955 թվականին գրականության տանը գրողները քննարեցին 1954 թվականի արձակագրությունները և անցյալ տարվա ամենավառ ստեղծագործություն ճանաչվեց «Հայրենի քաղաքում» վեպը ։ Գրականագետ Անատոլյա Տարասովի կարծիքով տվյալ վեպը գրականական արժանիքներով բարձր է Ա. Ռիբակովի վեպից ։
Դրա հետ միաժամանակ, վեպի մեջ կար ձնհալի միտումներ և դրա հետ կապված հարձակման է ենթարկվել իշխանության կողմից ։
Էկրանավորումը
«Քաղաքը վառում է կրակները» ֆիլմը նկարահանվել է «Հայրենի քաղաքում» վեպի մոտիվներով «Լենֆիլմում», որի ռեժիսորն էր Վլադիմիր Վենգերով։ Ֆիլմի պրեմիերան կայացել է 1953 թվականի հուլիսի 21 ։
Արտաքին հղումներ
Կատեգորիա:Գրական ստեղծագործություններ այբբենական կարգով Կատեգորիա:Գրքեր այբբենական կարգով Կատեգորիա:1954 վեպեր
Ժուսարա (Բաիա)
Ժուսարա (Jussara), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հյուսիսկենտրոնական մարզում։ Մտնում է Իրեսեի գավառի կազմի մեջ։ Բնակչությունը կազմում է 16 314 մարդ՝ 2006 թվականի տվյալներով։ Գրավում է 886,019 կմ2 տարածք։ Բնակչության խտությունը՝ 18,4 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Ֆեթի Ուափ
Ուիլի Մաքսվել II (Willie Maxwell II, ), ամերիկացի ռեփեր, ով ավելի հայտնի է Ֆեթի Ուափ (Fetty Wap) բեմական կեղծանվամբ։ Հայտնի է դարձել 2014 թվականին թողարկված իր «Trap Queen» սինգլով, որը 2015 թվականի մայիսին զբաղեցրել է երկրորդ հորիզոնականը Billboard Hot 100 հիթ շքերթում։ «Trap Queen» երգի հաջողությունից հետո Ուափը ստորագրեց պայմանագիր 300 Entertainment և Atlantic Records ձայնագրման լեյբլների հետ։ 2015 թվականի սեպտեմբերին նա թողարկեց իր «Fetty Wap» անվանումը կրող առաջին ալբոմը, որը գլխավորեց Billboard 200 հիթ շքերթը։
Վաղ կյանք
Ուիլի Մաքսվելը ծնվել և մեծացել է 1991 թվականի հունիսի 7-ին Նյու Ջերսի նահանգի Պատերսոն քաղաքում ։ Նա երաժշտությամբ սկսեց հետաքրքրվել 2013 թվականին։ Սկզբում նա միայն ռեփ էր կարդում, և հետո սկսեց նաև երգել, քանի որ ուզում էր «ինչ-որ նոր բան անել»։ Իր մականունը դարձավ Ֆեթի (խոսակցական լեզվով նշանակում է գումար)։ Ֆեթիին ավելացավ Ուափը՝ ի պատիվ ռեփեր Գուչի Մենի ԳուՈւոփ մականվան   ։ Երբ նա դեռ երեխա էր, իր երկու աչքի մեջ հայտնաբերվեց գլաուկոմա։ 2015 թվականի հարցազրույցներից մեկում ասաց, որ բժիշկները չկարողացան իր ձախ աչքը բուժել, սակայն նրան տվեցին արհեստական աչք ։
Ծանոթագրություններ
Կատեգորիա:Հունիսի 7 ծնունդներ Կատեգորիա:1991 ծնունդներ Կատեգորիա:21-րդ դարի ամերիկացի ռեփերներ Կատեգորիա:21-րդ դարի ամերիկացի երգիչներ Կատեգորիա:Ամերիկացի հիփ հոփ երգիչներ Կատեգորիա:Բեմական կեղծանուններ
Սպիրու Կոստաքեի Հարեթի հուշարձան
Սպիրու Կոստաքեի Հարեթի հուշարձան, քանդակագործ Յոն Ջալեայի կերտած ռումինահայ մաթեմատիկոս-աստղագետ, սոցիոլոգ, պետական-հասարակական գործիչ Սպիրու Կոստաքեի Հարեթի մարմարե հուշարձանը Ռումինիայի մայրաքաղաք Բուխարեստում ։
Պատմություն
2010 թվականին համալսարանական հրապարակում գտնվող չորս արձանները (Յոն Հելիադե-Ռըդուլեսկուի, Միխայիլ Քաջի, Գեորգի Լազարի հուշարձանները) տեղափոխվել են խորհրդարանի կողքի Իզվոր զբոսայգի՝ ստորգետնյա ավտոկանգառի կառուցման համար ։ 2012 թվականի ապրիլին հուշարձանները վերականգնվել են իրենց տեղերում ։
Ծանոթագրություններ
Կատեգորիա:Ռումինիայի հուշարձաններ
Խարաիս դե լա Վերա
Խարաիս դե լա Վերա (Jaraíz de la Vera), բնակավայր և մունիցիպալիտետ Իսպանիայում՝ Կասերեսի ենթարկման տակ՝ Էստրեմադուրա համայնքի տարածքում։ Մունիցիպալիտետը գտնվում է Լա Վերա շրջանում։ Տարածքը կազմում է 63 կմ2։ Բնակչությունը 2010 թվականի տվյալներով կազմել է 7752 մարդ։ Ադմինիստրատիվ կենտրոնից գտնվում է 120 կմ հեռավորության վրա։
Արտաքին հղումներ
Կատեգորիա:Իսպանիայի բնակավայրեր Կատեգորիա:Էստրեմադուրայի բնակավայրեր Կատեգորիա:Կասերես պրովինցիայի բնակավայրեր
Ռոմ
Ռոմ (անգլ․ rum), թունդ սպիրտային խմիչք։ Պատրաստվում է ռոմի սպիրտից, որը ստանում են շաքարի արտադրության մեջ շաքարեղեգնի մնացուկների (մրգահյութ) կամ հյութի խմորմամբ և թորմամբ։ Ռոմի սպիրտը նոսրացնում են թորած ջրով, լուծույթին ավելացնում մինչև 1% շաքար, այրած շաքարով գունավորում են ստացված խառնուրդը (կուպաժ) և լցնում կաղնե տակառների մեջ, որտեղ պահում են առնվազն 4 տարի՝ 18—23 °C ջերմաստիճանի և օդի 70—80% հարաբերական խոնավության պայմաններում։ Ռոմն արտադրում են այն երկրներում, որտեղ մշակում են շաքարեղեգ։ Ռոմի արտադրությունն սկսվել է 17-րդ դարում, Բրիտանիայի Արևելա-Հնդկական գաղութներում։ Հայտնի է ճամայկայի ռոմը, որը պատրաստվում է Ճամայկա կղզում (արտահանվում է 18-րդ դարից), ինչպես նաև Արևելա-Հնդկական այլ կղզիներում։
Կատեգորիա:Թունդ ալկոհոլային խմիչքներ
Ռոստովի կենդանաբանական այգու տնկարկներ
Ռոստովի կենդանաբանական այգու տնկարկներ (Насаждения Ростовского зоопарка), հատուկ պահպանվող բնական տարածք, որը գտնվում է Ռուսաստանի Դաշնության Ռոստովի մարզի Օկտյաբրսկի շրջանում՝ Դոնի Ռոստովի կենդանաբանական այգում։ Դա տեղական նշանակության բնության գոյություն ունեցող հուշարձան է, որն ունի արգելավայրի ռեժիմ ։
Նկարագրություն
Ռոստովի կենդանաբանական այգին հիմնադրվել է 1927 թվականին։ Այն ժամանակ կենդանաբանական այգու տարածքում տնկված ծառերի որոշ մասը պահպանվել է մինչև 21-րդ դար ։
Տնկարկները գտնվում են Ռոստովի կենդանաբանական այգու կենտրոնական մասում ։ Ծառերից են՝ սոճի ղրիմյան, որից այգում կա 14 հատ, կաղնի ամառային՝ 8 ծառ և լորենի մանրատերև՝ 3 ծառ, որն անվանում են նաև սրտատերև լորենի ։
Տնկարկներն ունեն պատմական, բնապահպանական, լուսավորչական և գեղագիտական արժեք և քաղաքի տարածքում տնկված և մինչև մեր ժամանակները պահպանված առավել հին տնկարկներից են ։
Պահպանվող տարածքի մակերեսը 3 հեկտար է ։
Ծառերի տնկարկների վիճակը բավարար է։ Ծառերին տրվել է բնապահպանական կարգավիճակ համաձայն Ռոստովի քաղաքային գործադիր կոմիտեի 1977 թվականի դեկտեմբերի 14-ի թիվ 366 որոշման, ինչպես նաև Ռոստովի մարզային գործադիր կոմիտեի 1985 թվականի օգոստոսի 23-ի թիվ 313 և մարզային խորհրդի 1992 թվականի ապրիլի 22-ի թիվ 87 որոշումների ։
Հղումներ
Կատեգորիա:Ռոստովի մարզի Օկտյաբրսկի շրջան Կատեգորիա:Դոնի Ռոստովի զբոսայգիներ
ՀՀ ԳԱԱ մանրէների ավանդադրման հանրապետական կենտրոն
ՀՀ ԳԱԱ մանրէների ավանդադրման հանրապետական կենտրոն, կազմակերպվել է 1993 թվականին։ Հիմնական խնդիրն է գիտաարտադրական նշանակություն ունեցող մանրէային շտամների ստացումը և երկարատև պահպանումը։ Ստեղծվել է ՀՀ-ում մեկուսացված, դասակարգված և ուսումնասիրված ոչ հիվանդածին մանրէների ազգային հավաքածու, որը Ներառում է ՀՀ ընդհանուր և կիրառական մանրէաբանության բնագավառի հիմնական ներուժը։ Կենտրոնում պահպանվում են 14 000 բակտերիաների, սնկերի, շաքարա- և ճառագայթասնկերի գիտաարտադրական կարևոր մանրէային շտամներ, որոնք օգտագործվում են կերային և սննդային մթերքների, կենսաբանորեն ակտիվ նյութերի և վնասատուների դեմ պայքարի արդյունավետ պատրաստուկների արտադրության մեջ, ունեն կարևոր կենսատեխնոլոգիական ներուժ և գործնական, նշանակություն մանրէաբանական տրանսֆորմացիայի համար։ Ստեղծվել է տվյալների բանկ, հրատարակվել է «Մանրէների կուլտուրաների քարտարանը» (1996)։
Կատեգորիա:Հայաստանի կազմակերպություններ
Կարին Ալֆրեդսոն
Գործունեություն
Հոդվածներ է գրել OmVärlden ամսագրի համար։ Ալֆրեդսոնը եղել է Շվեդիայի ազգային հեռուստաընկերության SVT1 հեռուստաալիքի մի քանի ծրագրերի խմբագիր։ Ումեո համալսարանում եղել է լրագրության այցելու դասախոս։ Իր ներդրումն է ունեցել The Tattooed Girl: The Enigma of Stieg Larsson and the Secrets Behind the Most Compelling Thrillers of Our Time անթոլոգիայում ։ Կարին Ալֆրեդսոնի գրքերը, ներառյալ քրեական վեպերը, հիմնականում վերաբերում են կանանց հիմնախնդիրներին։
Արտաքին հղումներ
Կատեգորիա:Շվեդ լրագրողներ Կատեգորիա:Շվեդ կին վիպասաններ Կատեգորիա:Կանանց իրավունքների ակտիվիստներ Կատեգորիա:Շվեդ գրողներ
Սենյակ (ֆիլմ, 2015)
«Սենյակ» (Room), ռեժիսոր Լենի Աբրահամսոնի համատեղ արտադրության գեղարվեստական ֆիլմը, որը նկարահանվել է Էմմա Դոնոհյուի համանուն վեպի հիման վրա։
Ֆիլմի պրեմիերան կայացել է 2015 թվականի սեպտեմբերի 4-ին Թելուրիդի փառատոնի ժամանակ ։ Ֆիլմը ստացել է Տորոնտոյի կինոփառատոնի «Հանդիսատեսի համակրանք» մրցանակը ։ Ֆիլմը ստացել է «Օսկարի» 4 անվակարգ։
Սյուժե
17 տարեկան հասակից Ջոյը Նիկի կողմից փակված է եղել սենյակում, որը գտնվել է իր տան բակում գտնվող փոքրիկ ամբարում։ Այնտեղ ծնվել և մեծացել է նրա որդին՝ Ջեքը, որը ոչ մի անգամ չի լքել սենյակը և տեսել է արտաքին աշխարհը միայն հեռուստացույցով։
Խարանդիլյա դե լա Վերա
Խարանդիլյա դե լա Վերա (Jarandilla de la Vera), բնակավայր և մունիցիպալիտետ Իսպանիայում՝ Կասերեսի ենթարկման տակ՝ Էստրեմադուրա համայնքի տարածքում։ Մունիցիպալիտետը գտնվում է Լա Վերա շրջանում։ Տարածքը կազմում է 62 կմ2։ Բնակչությունը 2010 թվականի տվյալներով կազմել է 3116 մարդ։ Ադմինիստրատիվ կենտրոնից գտնվում է 132 կմ հեռավորության վրա։
Պատկերասրահ
Կատեգորիա:Իսպանիայի բնակավայրեր Կատեգորիա:Էստրեմադուրայի բնակավայրեր Կատեգորիա:Կասերես պրովինցիայի բնակավայրեր
Մանակապուրու
Մանակապուրու (Manacapuru), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Ամազոնաս նահանգի կենտրոնական մարզ վարչական մեզոշրջանի մեջ։ Մտնում է միկրո–տնտեսական և վիճակագրական Մանուասում։ Բնակչությունը կազմում է 100 646 մարդ (2007 թվականի տվյալներով), տարածքը զբաղեցնում է 7 367,9 կմ², բնակչության խտությանը կազմում է 11,49 մարդ/կմ²։
Պատմություն
Կատեգորիա:Բրազիլիայի բնակավայրեր Կատեգորիա:Ամազոնաս նահանգի բնակավայրեր
Ժուսարի
Ժուսարի (Jussari), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավային մարզում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 13 785 մարդ՝ 2006 թվականի տվյալներով։ Գրավում է 4 672,321 կմ2 տարածք։ Բնակչության խտությունը՝ 3,0 մարդ/կմ²։
Պյոտր Ռունեց
Պյոտր Ռունեց (Пятро Рунец, ), բելառուս գրող։
Ժուսարի
Պատմություն
Քաղաքը հիմնադրվել է 1985 թվականի մայիսի 8-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Պյոտր Ռունեց
Կենսագրություն
Մահացել է 1997 թվականի մարտի 5-ին։
Ստեղծագործություններ
Մանուկներին նվիրված առաջին պատմվածքը՝ «Սև քարը», տպագրվել է 1932 թվականին «Իսկրի Իլյիչա» ամսագրում։ Այնուհետև լույս են տեսել տարբեր պատմվածքներ և վիպակներ ։
Գրականություն
Памяць: Гіст.-дакум. хроніка Пухавіцкага раёна / Укл. А. А. Прановіч. - Мн., 2003.- 749 с.: іл.
Ծանոթագրություններ
Կատեգորիա:Բելառուս գրողներ Կատեգորիա:Բելառուս արձակագիրներ
Սասսարի (գավառ)
Սասսարի (Provincia di Sassari), գավառ Իտալիայի Սարդինիա ինքնավար մարզի շրջանում։ Մայրաքաղաքը Սասսարին է։ 2014 թվականի դրությամբ, մարզի բնակչությունը կազմում է 334,413 մարդ ։
Պատմություն
Հին ժամանակներում մ. թ. ա. 1600-1500 թվականներին այս տարածքում Նուրաղի քաղաքակրթությունը հասել էր իր հզորության գագաթնակետին ։ Սարդինիայի պատմության մեջ Լոգուդորոն եղել է հիմնական հացահատիկ մատակարարող շրջանը Արևմտյան Հռոմեական կայսրությունում և մի քանի լեգեոնների նստավայրը։ Միջին դարերում Լոգուդորոն չորս թագավորություններից մեկի կենտրոնն էր։ Առաջին մայրաքաղաքը դարձել է Արդարան, իսկ ավելի ուշ նրան փոխարինել է Սասսարին ։ Տեղի բազմաթիվ ռոմանական եկեղեցիներ թվագրվում են այս ժամանակաշրջանին։ Արագոնյան իշխանության կողմից նվաճելվուց հետո Լոգուդորոն հրաժարվեց, բայց ավելի ուշ՝ Սավոյների իշխանության օրոք, այն Սարդինիայի թագավորության մասն էր կազմում և ուներ մեծ նշանակություն ։ 20-րդ դարում առավել բարգավաճեց ճանապարհների և երկաթգծերի կառուցումներից հետո, ինչը միևնույն ժամանակ ոչնչացրեց շրջանի անտառային մեծ ժառանգությունը։
Սասսարի գավառը հիմնադրվել է 1859 թվականին, մինչև 1861 թվականի Իտալիայի միավորումը։ Մինչև 1927 թվականը այն ընդգրկում էր կղզու հիմնական մասը՝ ըստ այդմ՝ հանդիսանում էր երկրի ամենամեծ նահանգը։ Սասսարիի ներկայիս համալսարանը և պրովինցիան հիմնադրվել են միևնույն ժամանակ ։ 1878 թվականից ի վեր մարզը կառավարվում է Սասսարիի «Պալլացո դելլա Պրովինցիայի» կողմից։
Աշխարհագրություն
Սասսարիի ափերը հյուսիսից և արևմուտքից ողողում է Սարդինիա ծովը։ Հարավում սահմանակից է Նուորո և Օրիստանո գավառներին, իսկ արևելյան կողմից սահմանակցում է Օլիբիա Տեմպիոյին։ Ունի 4282 քառակուսի կիլոմետր տարածք, և ընդհանուր բնակչությունը կազմում է 334,413 (2014)։ Գավառում կա 66 մունիցիպալիտետ, որոնցից աչքի են ընկնում Սասսարին, Ալգերոն, Պորտո Տորեսը, Սորզոն, Օցերին, Իտիրին և Սեննորին ։ Մեկ այլ քաղաք՝ Պատադան հայտնի է իր ձեռագործ դանակներով ։
Գավառում է գտնվում Սարդինիայի միակ բնական լիճը՝ Բարացը։ Ամենամեծ արհեստական լճերից մեկն է։ Կոգինաս լիճը գտնվում է արևմտյան մասում է և հանդիսանում է սահման Օլիբիա Տեմպիոյի հետ։ Այս տարածքում է գտնվում Սարդինիայի ամենամեծ հարթավայրերից մեկը՝ Նուրրան ։ Գավառը բաղկացած է մի քանի հանգստյան գոտիներից, ինչպիսիք են Կաստելսարդոն, Պորտո Տորեսը, Ալգերոն, Ռիվիերա դել Կորալոն, Ստինտինոն և ուրիշներ։ Ստինիտոն գտնվում է համանուն թերակղզում, որը տարածվում է Նուրրայի դաշտից դեպի Ասինարա կղզի։ Վերջինս Ասինարա ազգային պարկի մի մասն է։ Սասսարի գավառի նշանավոր լողափերից են Բալայը՝ Պորտո Տորեսում, Պելոսան՝ Ստինտինոյում, ինչպես նաև Ալգերո իլ Լիդոն, Մարիա Պիան ու Մուգոնին։ Գավառի ներքին տարածքը լեռնային է։ Օցերի քաղաքը մշակութային և պատմական կարևոր կենտրոնն է, որը հնագույն ժամանակներից ի վեր հայտնի է խեցեգործությամբ ։
Արտաքին հղումներ
Կատեգորիա:Իտալիայի գավառներ
Կնքահայրը 3
«Կնքահայրը 3» (The Godfather, Part III), ռեժիսոր Ֆրենսիս Ֆորդ Կոպպոլայի կողմից 1990 թվականին նկարահանված ամերիկյան քրեական դրամա, «Կնքահայրը» եռապատման վերջին ֆիլմը՝ հիմնված Մարիո Պյուզոյի համանուն վեպի վրա։ Ֆիլմում ներկայացվում է իտալական մաֆիայի դոն Մայքլ Կոռլեոնեի կյանքը և վերջինիս մղած պայքարը՝ հեռանալու քրեական աշխարհից և Կոռլեոնե ընտանիքը փոխադրելու օրինական աշխարհ։ Ֆիլմում նաև անդրադարձ է կատարվում երկու պատմական իրադարձությունների՝ Հռոմի Պապ Հովհաննես Պողոս I-ի վաղաժամ մահը (1978) և «Բանկո Ամբրոզիանո» բանկի սնանկացումը (1981–1982)։
Սկզբնապես Կոպպոլան և Պյուզոն ցանկանում էին ֆիլմն անվանել «Մայքլ Կոռլեոնի Մահը», սակայն մտքի հետ չի համաձայնում «Paramount» կինոստուդիան։
Կինոքննադատների կողմից ֆիլմն արժանացավ խառը գնահատականների։ Համաշխարհային կինովարձույթից ֆիլմն ունենում է 136 766 062 ԱՄՆ դոլարի եկամուտ։ Առաջադրվել է յոթ Օսկար մրցանակի։
Արտաքին հղումներ
Կատեգորիա:1990 ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան քրեական ֆիլմեր Կատեգորիա:Անգլերեն ֆիլմեր Կատեգորիա:Ֆրենսիս Ֆորդ Կոպպոլայի ֆիլմեր Կատեգորիա:Օսկարակիր ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Paramount Pictures ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան վեպերի էկրանավորումներ Կատեգորիա:Նյու Յորքում նկարահանված ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:«Ոսկե ազնվամորի» մրցանակի դափնեկիրներ Կատեգորիա:Ամերիկյան քրեական դրամա ֆիլմեր Կատեգորիա:1990-ականների դրամա ֆիլմեր Կատեգորիա:Ֆիլմեր ընտանիքի մասին
Ռիու Պրետու դա Էվա
Ռիու Պրետու դա Էվա (Rio Preto da Eva), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Ամազոնաս նահանգի կենտրոնական մարզ վարչական մեզոշրջանի մեջ։ Մտնում է միկրո–տնտեսական և վիճակագրական Ռիու Պրետու դա Էվայում։ Բնակչությունը կազմում է 22 820 մարդ (2008 թվականի տվյալներով)։
Քաղաքի տոնը նշվում է մարտի 31–ին։
Կատեգորիա:Բրազիլիայի բնակավայրեր Կատեգորիա:Ամազոնաս նահանգի բնակավայրեր
Յուրի Արցիբուշև
Յուրի Արցիբուշև Y. Artsyboucheff (Artsybusheff), ռուս պատկերանկարիչ, հրատարակիչ, և երգիծական ամսագրերի խմբագիր նախահեղափոխական Ռուսաստանում։
Ընտանիք
Ստանիսլավսկին եղել է Արցիբուշևի ազգականը։
Ծանոթագրություններ
Կատեգորիա:1849 ծնունդներ Կատեգորիա:1901 մահեր Կատեգորիա:Փարիզ քաղաքում մահացածներ Կատեգորիա:20-րդ դարի ռուս նկարիչներ Կատեգորիա:Ռուս հրատարակիչներ Կատեգորիա:Ռուս խմբագիրներ Կատեգորիա:Ռուս լրագրողներ Կատեգորիա:Ռուս նկարիչներ Կատեգորիա:Խորհրդային նկարիչներ
Կառլսոնը վերադարձել է
«Կառլսոնը վերադարձել է» (Карлсон вернулся), խորհրդային նկարված մուլտֆիլմ՝ ստեղծված ռեժիսոր Բորիս Ստեպանցևի կողմից։ Աստրիդ Լինդգրենի՝ Կառլսոնի մասին պատմող եռագրության երկրորդ մասի էկրանավորումն է։
Սյուժե
«Մանչուկն ու Կառլսոնը» մուլտֆիլմի շարունակությունում Մանչուկի տանը հայտնվում է տնայի ուսուցչուհի ֆրեկեն Բուկը։ Նա միանգամից դառնում է բնակարանի լիիրավ ղեկավարը։ Մանչուկը դժգոհ է ֆրեկեն Բոկի մշտական արգելքներից և որոշում է վրեժ լուծել։ Մուլտֆիլմում Կառլսոնը ստացվել է գրավիչ, խանդավառ ու շարժուն, առանձնահատուկ զվարճալի ձայնով ։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1970 մուլտֆիլմեր Կատեգորիա:Աստրիդ Լինդգրենի ստեղծագործությունների էկրանավորումներ Կատեգորիա:Մուլտֆիլմեր շների մասին
Կորեական այգի
Կորեական այգի, այգի, որը միավորում է բնության և կորեական մշակույթի տարրեր։ Այն հասարակ է և ավելի մոտ է բնությանը ։ Կորեական այգին ունի երկու հազար տարվա պատմություն ։ Ավելի վաղ գրությունները, թվագրված կորեական երեք պետությունների ժամանակաշրջանում (մ.թ.ա 57 թվական - մ. թ 668 թվական), պատմում են այդ ժամանակաշրջանի այգիների պալատային և ճարտարապետական առանձնահատկությունների մասին։
Պատմություն
Կորեական այգու մշակույթը գոյություն ունի ավելի քան երկու հազար տարի։ Վերջին տարիներին հայտնաբերվել են 300 գրություններ, գրված դեռևս Գորյոյի (918—1392) և Չոսոնի դինաստիայի (1392—1910) ժամանակաշրջանում, որոնք մանրամասն բնութագրում են ավանդական կորեական այգիները, որոնցից շատերը պահպանվել են մինչև մեր օրերը և ներկա պահին այնտեղ ակտիվորեն այցելում են զբոսաշրջիկները։
Նախապատմական ժամանակաշրջաններում Կորեայում գոյություն են ունեցել ավանդական համոզմունքներ արևի, աստղի, ջրի, սարի, քարի և ծառի հանդեպ։ Հատկապես, այդ ժամանակաշրջանի մարդիկ հավատացել են քարերին, որոնք ունեցել են ավելի շատ ուժ, քան ջուրը և բնության այլ երևույթները։ Ինչպես նաև նրանք հավատացել են, որ քարերը ծնել են Աստծու բարի կամքը։ Այդ պատճառով քարերի տեղը համարվել է ավանդական կորեական այգու նախագծման հիմնական տարրերից մեկը։ Վերջերս կորեացիները կրկին բացահայտել են իրենց համար այգու ավանդույթները քարերի վրա եղած զոհասեղաններում, որոնք արտահայտում են կլոր երկինքի և քառակուսի երկրի հասկացությունը։ Նաև այգիներում հանդիպում են «susok» կամ «քարերի դասավորություն»։ Վերջին տարիներին մեծացել է հետաքրքրությունը այգիներում քարերի դասավորության հանդեպ։ Ընդհանուր առմամբ, կորեական այգու «susok» մշակույթը կարող է վտանգավոր լինել նրա զարգացման փուլերով։ Նույնիսկ հասարակ գյուղատնտեսության ժամանակաշրջանում, քարերը եղել են այգիների կառուցման հիմնական տարրը։ Այդ ամենի հետ կապված շամանների ծիսակատարությունների համար քարերը դասավորվել են սրբավայրի կամ երկնքի զոհասեղանի ձևով։
Կորեական երեք պետությունների ժամանակաշրջանում (մ.թ.ա 57 թվական - մ. թ 668 թվական) պալատական այգիները կառուցվել են խոշոր քարերի վրա։ Իսկ IV դարում, Կորեական թերակղզում բուդդիզմի տարածման շնորհիվ, հայտնվել են տաճարային այգիները։ Գորյոյի դինաստիայի վաղ շրջաններում, երբ բուդդիզմը դարձել է ազգային կրոն, այգիները սկսել են կառուցել «hwagye» (այգիները քարե պատշգամբաձև շինվածքների վրա) ոճում, որի իրենից ներկայացրել է բուդդայական Son (Zen) քարերի դասավորությունը։ Գորյոյի ժամանակաշրջանի կեսերին նորաձև է դարձել քարե այգիների նոր ոճը՝ «imchon», որը ունեցել է տաղավարներ և քարե լճակներ, շրջապատված գեղեցիկ անտառներով։ Չոսոնի դինաստիայի ժամանակ մի շարք տների բակերում այգիները եղել են «hwagye» ոճում, իսկ այգիները, կառուցված առանձնատնների մոտ, եղել են «imchon» ոճում։
Կորեական այգու ոճ
Նման լինելով բնապատկերային այգու՝ կորեական այգին բնական է և հասարակ։ Այգու բնական լանդշաֆտի ձևավորումը չի պարունակում մարդկային ջանքեր։
Ընդհանուր առմամբ կորեական այգիները կարելի է բաժանել 8 կատեգորիայի՝ պալատներ, մասնավոր բնակավայրեր, Byolso (գյուղական), տաղավարներ, տաճարներ, սովոններ, թագավորական գերեզմանատներ և գյուղեր։
Չնայած նրան, որ յուրաքանչյուր այգին ունի իր յուրահատուկ առանձնահատկությունները, բայց նրանք բոլորը, որպես կանոն, իրենց մեջ ներառում են հետևյալ տարրերը՝ նմանատիպ ծառեր, բլուրներ, որոնք հիշեցնում են սարեր, տարբեր չափսերի գետեր և առվակներ, փոքր կլոր ջրամբարներ, խոշոր ջրամբարներ կղզիներով, բամբուկ, քարերի այգի, ջրվեժներ, որտեղ հնարավոր է, ինչպես նաև գրանիտե քառակուսի կամ կլոր լողավազաններ, տանձենիներ և խնձորենիներ և այլ մրգերի ծառեր։ Ներդաշնակությունը կախված չէ ոչ մի առանձնահատկությունից կամ կատարյալ տեսքից, որը ընդհանուր առմամբ գերակշռում է։
Առավել ներկայացուցիչ կորեական այգիներ
Առավել ներկայացուցիչ և չօգտագործված դասական կորեական այգիները գտնվում են երեք համալիրներում՝
Առավել կարևոր այգինները, հիմնականում հանգստի վայրեր, հայտնաբերվել են՝
Վերականգնողական աշխատանքներ
Հարավային Կորեայի գիտնականները ներկայումս փորձում են ստեղծել տվյալների արխիվ նկարներով, լուսանկրաներով և ազգային կորեական այգիների լանդշաֆտների ուսումնասիրություններով, այն բանի համար, որպեսզի, արդյունքում, վերականգնեն դրանք (կորեական այգիները)։
Լուրեր են տարածվել, որ Հյուսիսային Կորեայում փորձում են վերստեղծել ոչ մեծ դասական կորեական այգի, բայց այդ ամենը դեռ հաստատված չէ։
Ծառեր, բույսեր և կորեական այգիների լանդշաֆտային նիշերը
Հասարակ կորեական այգիները իրենց մեջ ներառում են մշտադալար ծառեր, օրինակ, մեծ քանակով կորեական մայրի տեսակները, որպես պարտադիր տարրեր, ինչպես նաև գարնանը ծաղկող տանձենիներ, տաճարների և պալատների երկրորդ մուտքի մոտի պարիսպների մոտ հիմնականում լինում են բամբուկե թփուտներ, որոնք ուղիղ գնում են և սահմանափակված մանրախիճի անկայուն ձևի խոշոր չափսերով, որոնք խորհրդանշում են հավատարմությունը և ազնվությունը։ Նման յուրահատկությունները շատ նկատելի են վերականգնված այգիներում։
Կորեական այգիների տեղանքը ավելի հակված է դեպի բնությունը, ի տարբերություն չինական ավանդական այգիներին։ Այգում ուղիղ ճանապարհների առկայությունը արգելված չէ, բայց հազվադեպ է հանդիպում։ Այգու վերականգնման ժամանակ օգտագործվում են Փունգսու (կորեական ֆեն շույ)՝ գեոմանտիյա, որով որոշվում է, թե ինչպես ճիշտ տեղակայեն կոթողները, դահլիճները և շինությունները։
Տարօրինակ յուրահատկություններ
Կորեական այգին հետաքրքիր է նրանով, որ այնտեղ ապրում են տարբեր տեսակի թռչուններ։ Կենդանիները եղել են կարևոր տարրերից մեկը, որպեսզի այգիներին տրվի բնական տեսք։ Քարե կենդանիներ և նրանց մոտիվներ, ինչպես նաև կենդանի ձկներ, թռչուններ և այլ արարածներ եղել են սովորական երևույթներ այգու համար։
Կորեական այգին հիմնականում շրջապատված է եղել զարդարուն տաղավարներով։ Հայտնի յանբան գիտնականները նստել են այդ տաղավարներում, որոնք կառուցված են եղել այգու ամեն անկյունում կամ բնությամբ շրջապատված տարածքում դեպի լեռները և լանդշաֆտները նայող տեսարանով։ Դրանք օգտագործվել են որպես հանգստի և հաճույքի վայր կամ վայր, որտեղ զվարճացրել են տղամարդկանց, կամ քննարկել են տարբեր թեմաներ։ Այդ տաղավարներում խաղացել են շախմատ, նկատել են, հանգստացել և կարդացել են աղոթքներ՝ հիանալի տեսարանների և շրջապատող գեղեցկության շնորհիվ։
Կորեական այգին հաճախ է ունենում լճեր և տարբեր ջրամբարներ, դրանք համարվում են այգու կարևոր տարրերից մեկը, քանի որ նրանք հարկավոր են, որպեսզի ոռոգեն բույսերը և այգում զովություն լինի։ Ջուրը կարևոր է եղել նաև Կորեայի հնադարյան ժամանակներում, քանի որ այն օգտագտագործել են, որպես հրդեհից պաշտպանվելու միջոց։ Կորեական այգում գնահատվում է ջրի մուգ կանաչ գույնը, ի տարբերություն արևմուտքի, որտեղ ավելի նախընտրելի է, որ ջուրը ունենա կապույտ գույն։ Այգում մաքուր ջուրը հիմնականում հանդիպում առուների և ջրի բնական աղբյուրների տեսքով, բայց ոչ լճերում, որոնք ունեն արհեստական ծնունդ։ Երբեմն ջուրը կարող է ունենալ սև գույն։ Ջուրը ունենում է սև գույն, երբ լճում լինում են քարեր։ Լոտուսները լճերի հիմնական բույսերն են, չնայած կարող են նաև լինել այլ տեսակներ։
«Huwon» պալատը, որը գտնվում է Չխանդոկկունում, հսկա այգի է, որը ցուցադրում է կայսերական ընտանիքի կատարյալ ոճը։ Այս ագում շատ են ծառերը, որոնք գոյատևում են արդեն հարյուրավոր տարիներ, միայն թե, նրանց ուշադիր հետևում են և մարդկանց չեն թողնում մոտ գնալ։ «Huwon»-ի ոճը տարբերվում է յաբան գիտնականների այգիներից, ինչպես նաև ավելի կատարյալ է։ Միայն թե, ինչպես բոլոր կորեական այգիները, այն նույնպես ունի բնական գեղեցկություն, որտեղ թագավորական ընտանիքը կարող էր հանգստանալ իրենց անձնական տարածքներում։
Կորեական այգին Կորեայի սահմաններից դուրս
Ավանդական կորեական այգիներ այժմ գոյություն ունի Ֆրանսիայի Նանտ քաղաքում։ «Սունչխոն այգի»՝ 5 000 քառ. մետր չափսով տարածք, տեղակայված Գրան Բլոտրո այգում, որտեղ տոնվել է Կորեայի և Ֆրանսիայի միջև դիվանագիտական հարաբերությունների 120 ամյակը։ Ավանդական կորեական այգի կա Մեխիկոյի Չապուլտեպեկ (Zoológico de Chapultepec) կենդանաբանական այգում, Անկարայի (Թուրքիա) Gençlik այգում, Կահիրեում (Եգիպտոս), Փարիզի Jardin d’Acclimatation այգում, Բեռլինի Erholungspark Marzahn այգում, Ֆրանկֆուրտի «Գրյունեբուրգ» (Grüneburgpark) այգում, Վանկուվերի Վան Դուսենի բուսաբանական այգում, Լոս Անջելեսի արբախտում և բուսաբանական այգում։ Վաշինգտոնում կորեայի դեսպանի նստավայրում գտնվող այգին դասական կորեական այգու օրինակներից է։
Կորեական այգու հասարակություն
Սեուլում ավանդական կորեական այգու հասարակությունը հաճախ է հովանավորում կորեացի այգեպանների դասախոսությունները և շրջագայությունները, պրոֆեսոր Շիմ Ու Կյունգի հետ միասին, ով հաճախ է ելույթ ունենում, որպես հյուրերի և լանդշաֆտների մեկնաբանների ընդունող։
Արտաքին հղումներ
Կատեգորիա:Կորեայի մշակույթ Կատեգորիա:Կորեական ճարտարապետություն Կատեգորիա:Մշակույթ
Օդրիսյան թագավորություն
Օդրիսյան թագավորություն (Βασίλειον Ὀδρυσῶν; Regnum Odrysium), թրակիական պետություն, որը գոյություն է ունեցել Բուլղարիայի տարածքում, մ․թ․ա․ 475 թվականից մինչև մ․թ․ 46 թվականը։ Այն կազմավորվել է Թրակիայում, պարսիկների հեռանալուց հետո։ Պետության ընդարձակումը հանդիպեց հունական սևծովյան պոլիսների դիմադրությանը, որը հանգեցրեց աթենա-թրակիական պատերազմին (մ․թ․ա․ 360 - մ․թ․ա 357), որի արդյունքում Օդրիսյան թագավորությունը թուլացավ ։ Մ․թ․ա․ 336 թվականին թագավորությունը կործանվում է մակեդոնական բանակի կողմից և մտնում Մակեդոնիայի կազմի մեջ։ Բայց, նույնիսկ վճարելով հարկ՝ օդրիսյան արքաները պահպանում են իրենց ինքնավարությունը մինչ հռոմեացիների հանդես գալը մ․թ․ա․ 1-ին դարում։
Մ․թ․ 46 թվականին թագավորության տարածքը մտնում է Հռոմեական կայսրության կազմի մեջ, որպես Թրակիայի առանձին պրովինցիա։
Օդրիսյան թագավորության տնտեսության հիմքը հացի արտահանումն էր դեպի Հունաստան ։ Պետությունը պահպանել էր տոհմացեղային հարաբերությունները։
Ստեղծումը և ծաղկումը
Օդրիսյան թագավորության պատմությունը սկսվել է պարսիկների մ․թ․ա․ 475 թվականի պարտությունից հետո։ Երբ պարսիկները կորցրեցին Թրակիան, Տիրիս արքան իր շուրջը համախմբեց օդրիսյան ցեղերին և իրեն ենթարկեց հյուսիսային մի շարք ցեղերի։ Նրա որդի Սիտալկիսը գրավում է հողեր հյուսիսում, որտեղ դեռ Տիրիսի ժամանակներից անհանգիստ էր, և արևմուտքում ։
Մ.թ.ա. 5-րդ դարի կեսերին Օդրիսյան թագավորությունը դեռ բավականին թույլ էր, թրակիական լեռնային ցեղերը շարունակում էին պահպանել իրենց անկախությունը, թագավորությունը հիմնականում տեղակայված էր ծովափնյա շրջաններում: Դիոդորոս Սիկիլիացին գրել է, որ Սիտալկիս արքան շատ մտահոգված էր իր շահույթներով, և հենց Սիտալկիսն էլ սահմանում է դրամական և բնական հարկեր, որը նրան վճարում էին իր ենթակայության տակ գտնվող թրակիական տարածքները և ափամերձ հունական քաղաքները: Հենց Սիտալկիսը սկսեց թողարկել իր սեփական թրակիական դրամները, որոնք հավասարապես էին գնահատվում բազմաթիվ հունական դրամների համեմատ :
Օդրիսյան թագավորությունը Սիտալկիսի և Թրակիայի հետագա տիրակալների օրոք, մինչև մ.թ.ա. 4-րդ դարի կեսերը, կարևոր դեր է խաղացել Արևելյան Միջերկրայքի միջազգային կյանքում: Այդ ժամանակ Աթենքը ձգտում էր դաշակցային պայմանագրեր կնքել թրակիական թագավորների հետ, որի վառ օրինակ կարող է ծառայել մ.թ.ա. 391 թվականի պայմանագիրը: Այս ժամանակաշրջանը համարվում է Օդրիսյան թագավորության վերելքը :
Արտաքին հղումներ
Կատեգորիա:Թրակիա Կատեգորիա:Հին աշխարհի պատմական երկրներ Կատեգորիա:Մ.թ.ա. 460 Կատեգորիա:Հին Թրակիա Կատեգորիա:Մ.թ.ա. 5-րդ դարի հիմնադրումներ Կատեգորիա:Նախկին թագավորություններ Կատեգորիա:Թրակիայի պատմություն
Չարլզ Ուիլսոն Փիլ
Չարլզ Ուիլսոն Փիլ (Charles Willson Peale, ), 18-19-րդ դարերի սահմանագծի ամերիկացի նկարիչ։
Կյանք և գործունեություն
Նկարչություն է սովորել է Բոստոնում, Ջոն Սինգլտոն Կոպլիի` իր ժամանակների ամերիկացի մեծագույն դիմանկարչի և բնանկարիչի արվեստանոցում։ Հետագայում Չ. Ու. Փիլը թողնում է Ամերիկան և իր կրթությունը շարունակում է Լոնդոնում` հաջորդ երեք տարիներին սովորելով Բենջամին Ուեսթի մոտ։ Փիլի ստեղծագործությունները կրկնում են նաև իր ուսուցիչների թեմաները. դրանք են հիմնականում բնանկարային և դիմանկարային գեղանկարչությունը։ Նրա կտավները հայտնի են մանրամասների մանրակրկիտ պատկերման, ինչպես նաև` կտավի վրա լույսի և ստվերի խաղի հմուտ փոխանցման համար։
Չ. Ու. Փիլի, ինչպես նաև ամերիկացի մեկ այլ վարպետի` Ֆրեդերիկ Ռեմինգտոնի ստեղծագործությունները, զգալիորեն վերամշակելով, որպես իր վաղ աշխատանքների հիմք է օգտագործել աբստրակտ գեղանկարչության ներկայացուցիչ Ռոյ Լիխտեյնշտեյնը։
Չ. Ու. Փիլը և իր որդին` Ռեմբրանդ Փիլը, Փենսիլվանիայի գեղեցիկ արվեստների ակադեմիայի հիմնադիրներից են։
Ընտանիք
Ամուսնացել է երեք անգամ։
Արտաքին հղումներ
Կատեգորիա:19-րդ դարի ամերիկացի նկարիչներ Կատեգորիա:Ամերիկացի բնագետներ Կատեգորիա:ԱՄՆ-ի քաղաքական գործիչներ Կատեգորիա:Ամերիկացի գիտնականներ Կատեգորիա:Ամերիկացի գյուտարարներ Կատեգորիա:Ամերիկյան փիլիսոփայական ընկերության անդամներ
Կլադոֆորա
Կլադոֆորա, կանաչ ջրիմուռների ցեղ։ Հայտնի է մոտ 100 (այլ տվյալներով՝ 150), ՀՀ-ում՝ 1 տեսակ՝ կլադոֆորա հավաքական (C. glomerata)։
Էկոլոգիա
Բնակվում է ծովերում և քաղցրահամ ջրավազաններում։ Ամրանում է հիմնանյութիև և ջրին տալիս կեղտոտ կանաչ գույն։
Կենսաբանական նկարագիր
Կլադոֆորա մարմինը թփանման է՝ կազմված բազմաթիվ ճյուղավորված թելիկներից, որոնք հատվածավորված են առանձին բազմակորիզ բջիջների և ունեն ցանցաձև քրոմատոֆոր։ Բազմանում է անսեռ (զոոսպորներով) և սեռական (իզոգամիա) ճանապարհներով։
Գրականություն
Կատեգորիա:Կանաչ ջրիմուռներ
Եվգենի Տրիֆոնով
Եվգենի Անդրեևիչ Տրիֆոնով (Евгений Андреевич Трифонов, ), խորհրդային ռազմական գործիչ, բանաստեղծ, արձակագիր։
Կենսագրություն
Տրիֆոնով Եվգենի Անդրեևիչը ծնվել է 1885 թվականին Վոյսկա Դոնսկի մարզի Նովոչերկասկի ստանիցայի Վերխնեկունդրյուչենսկայա խուտորում, հանրաճանաչ գրող Յուրի Վալենտինովիչ Տրիֆոնովի հորեղբայրն է։ Նրա եղբայրը, Տրիֆոնով Վալենտին Անդրեևիչը (1888-1938) ռուս հեղափոխական էր, խորհրդային զինվորական և պետական գործիչ, դիվանագետ, 1938 թվականին ենթարկվել է ռեպրեսիայի ։ Տրիֆոնովի ծնողները մահացել են, երբ նա 10 տարեկան էր։
Եվգենի Անդրեևիչը կրթություն ստացել է եկեղեցական ծխական դպրոցում։ Դպրոցն ավարտելուց հետո աշխատել է որպես նավահանգստային բեռնակիր, բանվոր ալրաղացում և բեռնատար շոգենավում։ 1903 թվականից որպես կազակ ծառայել է Դոնի 24-րդ կազակական գնդում։ 1904 թվականին ընդունվել է ՌՍԴԲԿ շարքերը, ունեցել է «Ժենկա Կազակ» կուսակցական կեղծանունը։ 1905 թվականին մասնակցել է Դոնի Ռոստովի զինված խռովություններին, փետրվարին ձերբակալվել և ուղարկվել է Նովոչերկասկ քաղաքի զինվորական բանտ։ 1905 թվականի հոկտեմբերին ձերբակալվում է բոլշևիկյան թռուցիկների տպագրության համար։ Նույն թվականի հոկտեմբերի վերջին նրան ներում է շնորհվում։ 1905 թվականի դեկտեմբերին մասնակցում է Դոնի Ռոստովի Թեմերնիկ արվարձանում կազմակերպված զինված խռովությանը։ 1906 թվականի փետրվարին ձերբակալվում է և դատապարտվում 10 տարվա ազատազրկման տաժանակիր աշխատանքների։ 1909-1914 թվականներին եղել է Տոբոլսկի տաժանավայրի կենտրոնական բանտում, 1914 թվականին փոխադրվել է Ալեքսանդրովսկի կենտրոնական բանտ։ 1916 թվականին աքսորաբնակեցման է ենթարկվում Իրկուտսկի նահանգի Ուստ-Կուտ քաղաք։
Աքսորից վերադառնալով Պետրոգրադ Եվգենի Տրիֆոնովը մտնում է Պուտիլովյան գործարանի բոլշևիկյան կազմակերպության մեջ, եղել է գործարանի բանվորական ոստիկանության պետը։ 1917 թվականից եղել է ՌՍԴԲԿ-ի Նարվա-Պետրոգրաֆյան կոմիտեի անդամ, Պետրոգրադի Կարմիր գվարդիայի Գլխավոր շտաբի անդամ։ 1918 թվականի հունվար-մարտին եղել է կարմիրգվարդիական ջոկատի հրամանատար, մարտնչել է ատաման Կալեդինի զորքերի դեմ, մասնակցել է Դոնի Ռոստովի գրավմանը, եղել է քաղաքի պարետը։ 1918 թվականի հոկտեմբեր-նոյեմբերին եղել է Հարավային ռազմաճակատի շտաբի ռազմական հսկողության պետը։ 1919 թվականի հոկտեմբերից մինչև 1920 թվականի մայիսը եղել է Խորհրդային Դոնի կազակական դիվիզիայի հրամանատարը։ 1920 թվականի հուլիսից մինչև 1921 թվականի հունվարը եղել է Դոնի մարզի զինկոմը։ 1921 թվականի հունիսից մինչև 1922 թվականի փետրվարը եղել է Ժողովրդա-հեղափոխական բանակի ռազմական խորհրդի անդամ և Հեռավորարևելյան հանրապետության բանակի գլխավոր հրամանատարի տեղակալ, 1925-1927 թվականներին Ուզբեկստանում մարտնչել է բասմաչների դեմ։ 1936 թվականին ավարտել է Մ. Վ. Ֆրունզեի անվան ռազմական ակադեմիան։ Զորացրվելուց հետո աշխատել է Պատմա-հեղափոխական թատրոնի տնօրեն, այնուհետև աշխատել է Կենտրոնական Օսոավիաքիմում (Осоавиахиме): 1937 թվականին դուրս է եկել ՀամԿ (բ)Կ-ից և սպասել ձերբակալությանը։ Մահացել է 1937 թվականին ինֆարկտից Մոսկվայի մարզի Կրատովո ավանում, թաղված է Մոսկվայի Դոնի գերեզմանատանը։
Արտաքին հղումներ
Կատեգորիա:Ռուս գրողներ Կատեգորիա:Ռուս ռազմական գործիչներ Կատեգորիա:Գրողներ այբբենական կարգով Կատեգորիա:Ռուս բանաստեղծներ Կատեգորիա:Ռուս արձակագիրներ Կատեգորիա:Կարմիր դրոշի շքանշանի ասպետներ Կատեգորիա:Նոր Դոնսկի գերեզմանատանը թաղվածներ Կատեգորիա:Գրական կեղծանուններով հայտնի հեղինակներ Կատեգորիա:Սրտի կաթվածից մահացածներ
Շանհայի ֆոնդային բորսա
Շանհայի ֆոնդային բորսա (上海证券交易所), մայրցամաքային Չինաստանի խոշորագույն առևտրային հրապարակ, Ասիայի առաջավոր ֆոնդային բորսաներից մեկը։ Հիմնվել է 1990 թվականին։ Ոչ առևտրային կազմակերպություն է՝ Չինաստանի Ժողովրդական Հանրապետության Արժեթղթերի կոմիսիայի ղեկավարությամբ։
Բորսան մտնում է Ասիայի և Օվկիանիայի ֆոնդային բորսաների ֆեդերացիայի կազմի մեջ ։
Բորսայում վաճառվող բաժնետոմսերը երկու տիպի են. А և В: А՝ յուանով վաճառվող բաժնետոմսեր։ B–բաժնետոմսերը ստեղծվել են 90-ականների կեսերին միայն ոչ ռեզիդենտների համար և նոմինացված են ԱՄՆ դոլարներով։ Արտասահմանցիները կարող են վաճառել В տիպի բաժնետոմսերը առանց սահմանափակումների, իսկ А տիպի բաժնետոմսերը մինչև 2014 թվականի հոկտեմբերը արտասահմանցիներից կարող էին գնել միայն խոշոր ինստիտուցիոնալ ներդրողները, որոնք «որակավորված ինստիտուցիոնալ արտասահմանյան ներդրողի» արտոնագիր էին ստացել, և կարող էին գործել միայն իրենց հատկացված քվոտաների շրջանակներում ։ 2014 թվականի հոկտեմբերից սկսած՝ Չինաստանի Ժողովրդական Հանրապետության կառավարությունը թույլատրեց ավելի քան 500 խոշորագույն ընկերությունների արտասահմանցի ներդրողներին Հոնկոնգում բրոքերների միջոցով վաճառել իրենց բաժնետոմսերը ։
Ֆոնդային ինդեքսներ
Հիմնական ֆոնդային ինդեքսը SSE Composite-ն է, որը արտահայտում է բորսայի բոլոր ընկերությունների իրադրությունը։
SSE 50՝ 50 «երկնագույն քարտերի» բաժնետոմսերի ինդեքս։
Արտաքին հղումներ
Կատեգորիա:Չինաստանի ֆոնդային բորսաներ
Հոլանդական տավար
Հոլանդական տավար, կաթնատու տավարի ցեղ։ Բուծվել է Հոլանդիայում։ Անցյալում հոլանդական տավարն ուներ ֆրիզլանդական (սև խայտաճամուկ), ռեյնիգելյան (կարմիր խայտաճամուկ) և գրոնինգենյան (սպիտակագլուխ կարմիր և սև գույնի) երեք ենթացեղ։ XIX դարում դրանք ձևավորվել են որպես առանձին ցեղեր։ Սև խայտաճամուկ ցեղի կենդանիների իրանը լայն է, խոր, վերջին հատվածը լավ զարգացած։ Ցուլերի կենդանի զանգվածը՝ 900—1000, կովերինը 550—600 կգ է։ Տարեկան միջին կաթնատվությունը 4500 կգ է (ռեկորդայինը՝ 13000 կգ)։ Կաթի միջին յուղայնությունը 3, 9—4, 0% է։ Տարածված է Նիդերլանդներում (երկրի տավարի գլխաքանակի 70% -ը), ԳԵրգմանիայում, ԱՄՆ-ում, Մեծ Բրիտանիայում, Շվեդիայում, Իտալիայում, և այլն։
Կատեգորիա:Տավարի ցեղեր
Ազգային օրհներգ
Ազգային օրհներգ կամ ազգային հիմն, օրհներգ, ազգը կամ ազգությունը գովաբանող ու փառաբանող հանդիսավոր երգ ։
Տեսակներ
Ազգային օրհներգները լինում են. «Ազգային օրհներգը» և «պետական օրհներգը» միշտ չէ, որ հոմանիշներ են։ Օրինակ ԽՍՀՄ օրհներգը ազգային չի կարող կոչվել։
Տես նաև
Պետական և ազգային օրհներգերի ցանկ
Ծանոթագրություններ
Կատեգորիա:Օրհներգեր Կատեգորիա:Գրական ժանրեր Կատեգորիա:Ազգային օրհներգեր
Նարենդրա Մոդի
Ներենդրա Դամոդարդաս Մոդի (नरेन्द्र दामोदरदास मोदी, ), հնդիկ հասարակական, պետական գործիչ։ 2001 թվականի հոկտեմբերի 7-ից ստանձնել է Գուջարաթ նահանգի նահանգապետի պաշտոնը։ Բհարաթիա ջանաթիա կուսակցության ղեկավար։ 2014 թվականի մայիսի 26-ից Հնդկաստանի վարչապետը։
Քաղաքական կարիերա
1998 թվականին Բհարաթիա ջանաթայի այն ժամանակվա ղեկավար Լալա Կրիշնա Ադվանիի հանձնարարությամբ Գուջարաթ և Հիմաչալ-Պրադեշ նահանգներում ղեկավարեց այդ կուսակցության ընտրարշավը։ 2001 թվականի հոկտեմբերին դարձավ Գուջարաթի գլխավոր նախարարը՝ փոխարինելով թոշակի անցած Կեշուբհայ Փաթելին ։ 2007 թվականին վերընտրվեց երրորդ անգամ , իսկ 2012-ին՝ չորրորդ։
Ինչպես Հնդկաստանում, այնպես էլ արտասահմանում Մոդին համարվում է հակասական կերպար      ։ Սուր քննադատության արժանացան նրա գործողությունները 2002 թվականի Գուջարաթի ջարդերի ժամանակ։ Մասնավորապես, նա մեղադրվում էր մուսուլման հնդիկներին պաշտպանություն չտրամադրելու մեջ։ Չնայած դրան՝ Մոդին Գուջարաթի բնակչության կողմից մեծ աջակցություն ունի։ Նրան է վերագրվում 2000-ական թվականներին նահանգում գրանցված տնտեսական աճը ։ Ըստ India Today հայտնի ամսագրի՝ 2006 և 2011 թվականներին Մոդին ճանաչվել է Հնդկաստանի լավագույն գլխավոր նախարար ։
Արտաքին հղումներ
Կատեգորիա:Հնդկաստանի վարչապետներ Կատեգորիա:Դելիի համալսարանի շրջանավարտներ Կատեգորիա:Հնդիկ պետական գործիչներ Կատեգորիա:Հնդիկ հասարակական գործիչներ Կատեգորիա:Հնդկաստանի քաղաքական գործիչներ Կատեգորիա:Պատվո լեգեոնի շքանշանի ասպետներ
Taito Corporation
Taito Corporation, ճապոնական ընկերություն, որը զբաղվում է համակարգչաին խաղերի և խաղային ավտոմատների համար նախատեսված խաղերի մշակմաբ։ Ընկերությունը տարածում իր մշակած խաղերը ողջ աշխարհով։ Ընկերությունը ունի մասնաճյուղեր՝ Հարավային Կորեայում, Իտալիայում և Չինաստանում։ Նախկինում ընկերությունը մասնաճյուղեր է ունեցել նաև Հյուսիսային Ամերիկայում և Բրազիլիայում։ 2005 թվականին ընկերություն ձեռք բերվեց Square Enix-ի կողմից։
Պատմություն
Ընկերությունը հիմնադրվել է 1953 թվականին, ծագումով Ուկրանիայից Մայքլ Կոգմանի կողմից և սկզբնական շրջանում կրել է Taito Trading Company անունը։ Սկզբնական շրջանում ընկերությունը զբաղվել է տարատեսակ ապրանքների ներմուծմամբ և դարձել է Ճապոնիայում օղու առաջին արտադրող և վաճառողը, ինչպես նաև թողարկել և վաճառել է ոչ մեծ չափի առևտրի ավտոմատներ։ Արդեն մեկ տարի անց, ընկերության գործունեության մեջ էր մտնում երաժշտական ավտոմատների նախագիծը, հետևաբար և նրանց արտադրությունը։
1960-ական թվականների ընկերություն նաև զբաղվում էր մեխանիկական խաղային ավտոմատների արտադրությամբ։ 1973 թվականին ընկերությունը թողարկեց իր առաջին արկադային վիդեոխաղերը նախատեսված խաղային ավտոմատների համար, որոնք ստեղծված էին դիսկրետային տրամաբանությամբ ։ Հենց այդ տարի էլ ընկերություն անվանափոխվեց Taito Corporation-ի։ 1978 թվականին Taito դիզայներ՝ Տոսիխոր Նիսիկադոն, ստեղծեց Space Invaders խաղը, որը դարձավ ընկերության ամենահայտնի խաղը։ ԱՄՆ-ում խաղը հրապարակվեց ընկերության կողմից։ Խաղի ստեղծման հիմքում ընկած էր Taito-ի կողմից 1972 թվականին թողարկված Space Monsters խաղը։
Space Invaders-ին մեծ հաջողությունը դրդեց Taito-ին 1979 թվականին բացել մասնաճյուղ ԱՄՆ-ում, որը կրում էր Taito America Corporation անունը։ Այն տեղակայված էր Իլինոյս նահանգում և զբաղվում էր Հյուսիսային Ամերիկայում արկադային ավտոմատների տարածմամբ։ Հիմնականում դրանք խաղեր էին, որոնք մշակված էին Taito-ի կողմից։
1988 թվականին Հյուսիսիային Վանկուվերում, Բրիտանական Կոլումբիայում, ընկերությունը բացեց երկրորդ ամերիկյան մասնաճյուղը՝ Taito Software Inc։ Այն զբաղված էր տնային համակարգերի համար խաղերի մշակմամբ։
1995 թվականին երկու ամերիկյան մասնաճյուղերն էլ փակվեցին։ Taito-ի կողմից մշակված խաղերը շարունակում են հասանելի մնալ ԱՄՆ-ում, սակայն տարածվում են այլ ընկերության կողմից։
Բացի Space Invaders-ից, ընկերությունը երևացող հետք է թողել տեսախաղերի պատմության մեջ, մշակել այնպիսի խաղեր, ինչպիսիք են՝ Qix, Bubble Bobble խաղաշարք, Don Doko Don, Jungle Hunt, Elevator Action, Puzznic, Operation Wolf և Puzzle Bobble.
1992 թվականին Taito-ն ներկայացրեց WOWOW սեփական խաղային համակարգը, որը օգտագործում էր CD-ROM ։ Ենթադրվում էր, որ նրա վրա հասաելի կլինեն տնային տարբերակի խաղերը, ինչպես նաև հնարավարություն կլինի ներբեռնել արբայնակային փոխանցման օգնությամբ։ Սակայն այս համակարգը շուկա դուրս չեկավ։
2005 թվականի օգոստոսի 22-ին հայտարարվեց, որ Square Enix ընկերությունը պատրաստվում է գնել Taito 247 900 բաժնետոմսերը, որոնք միասին արժեցել են 45,16 միլլիարդ ճապոնական իեն (կամ 409,1 միլլիոն դոլլար)։ Ընկերությունը նպատակ ուներ Taito-ն դարձնել իր դուստր ընկերությունը ։ Square Enix առաջարկը ընդունվեց և 2005 թվականի սեպտեմբերի 22-ին հայտատարվեց, որ ընկերությունը գնել է Taito բաժնետոմսերի 93,7 %-ը ։ Սեպտեմբերի 28-ին Taito-ն դարձավ Square Enix-ի դուստր ընկերությունը ։
2008 թվականի հուլիսի 28-ին Square Enix պաշտոնապես հայտարարեց, որ պատրաստվում է փակել Taito-ի երկու մասնաճյուղերը՝ Taito Art Corporation և Taito Tech Co., Ltd․։ Սրանք փակվեցին 2008 թվականի հոկտեմբերին ։
Արտաքին հղղումներ
Կատեգորիա:Ճապոնական ընկերություններ Կատեգորիա:1953 հիմնադրումներ Կատեգորիա:Ճապոնական ապրանքանիշեր Կատեգորիա:Ժամանց Կատեգորիա:2009 հիմնադրված ընկերություններ Կատեգորիա:Էլեկտրոնիկա արտադրողներ Կատեգորիա:Համակարգչային խաղեր արտադրողներ այբբենական կարգով
Անձրև
Անձրև, մթնոլորտային տեղումների տեսակ, որը դրսևորվում է ամպերից թափվող հեղուկի՝ 0,5 - 7 միլիմետր միջին տրամագիծ ունեցող կաթիլների տեսքով ։ Ավելի փոքր տրամագիծ ունեցող կաթիլներով արտահայտվող հեղուկ տեղումները անվանվում են շաղ ։ Իսկ 6—7 միլիմետրից մեծ տրամագիծ ունեցող կաթիլները ամպերից ընկնելու ընթացքում տրոհվում են ավելի մանր կաթիլների, այնպես, որ նույնիսկ ամենաուժգին տեղատարափի ժամանակ երկրի մակերևույթին հասնելիս դրանց տրամագիծը 6—7 միլիմետրը չի գերազանցում։ Անձրևի ուժգնությունը տատանվում է ժամում 0,25 միլիմետրից (շաղի ժամանակ) մինչև 100 միլիմետրի (ուժգին տեղատարափի ժամանակ) սահմաններում։ Եվրոպայում ամենաուժգին տեղատարափը՝ րոպեում 15,5 միլիմետր ինտենսիվությամբ, արձանագրվել է 1920 թվականին, Գերմանիայում ։
Տեղումների այս տեսակը թափվում է հիմնականում շերտաանձրևային և կույտաանձրևային ամպերից։ Անձրև կարող է գալ միայն Երկիր մոլորակի և Սատուրն մոլորակի արբանյակ Տիտանի վրա։ Դա կապված է մթնոլորտի տարբեր ջերմաստիճանների հետ։ Եթե արեգակը ջերմացնում է անձրևի կաթիլները, ապա գոյանում է ծիածան։
Առաջանում է ջրային գոլորշիների անմիջական խտացման, բյուրեղային մասնիկների հալման կամ տարբեր չափերի մանր կաթիլների միաձուլման հետևանքով։ Հայաստանում ամենաշատ անձրևները թափվում են Գեղամա լեռնավահանի կատարային մասում՝ տարեկան 650 մմ, ամենաքիչը՝ Արածո դաշտում՝ մինչև 100 մմ։ Հայաստանում տարվա ընթացքում առկա են անձրևի 2 բարձր արժեքներ՝ գարնանը և, մասամբ, աշնանը։ Անձրևը մաքրում է օդը, կանոնավորում օդի և հողի խոնավությունը, մասնակցում ջրի շրջապտույտին։
Արտաքին հղումներ
Կատեգորիա:Մթնոլորտային երևույթներ Կատեգորիա:Եղանակ Կատեգորիա:Ջուր Կատեգորիա:Անձրև
Սինգապուրի ֆրանսիական համալսարան
Սինգապուրի ֆրանսիական համալսարան (IFS), հանդիսանում է ֆրանսիական համալսարանների համաշխարհային ցանցի մի մասը ։
Մշակութային գործունեություն
Համալսարանի մշակութային կենտրոնը մասնակցություն ունի ազգային- մշակութային կյանքում` կազմակերպելով մոտ 200 միջոցառում՝ ըստ նախագծերի ։ IF- ը մասնակցում էր նաև արտաքին միջոցառումների մշակութային աջակցության շրջանակներում, և ֆրանսիա֊յի և Սինգապուրի փոխհամագործակցությամբ զարգանում էր գործընկերային հարաբերություն ուրիշ կառավարության կամ ոչ  կառավարական կազմակերպությունների հետ։ Սինգապուրի համալսարանը հատուկ առաքելություն ունի կինոյի և տեսալսողական գործունեության վերաբերյալ։ Նրա իրավասությունների շրջանակը ներառում է Հարավային Ասիայի վեց երկիր` Սինգապուր Ինդոնեզիա Մալազիա Ֆիլիպիններ Բրունեյ և Արևելյան Թիմոր։ Նա գործում է հատկապես հարավասիական CMN մի կողմից Ֆրանսիայի և եվրոպացիների հետ մյուս կողմից նաև ֆրանսիական մուլտիմեդիայի զարգացում (ֆիկցիաներ տեսախաղեր համացանց֊ հարթակներ փաստագրական ֆիլմեր ժամանակակից երաժշտություն) .։ Սինգապուրի ֆրանսիական համալսարանը դերակատարում ունի Սինգապուրի գիտության և ճարտարագիտության մեջ ֆրանսերենի օգտագործման գործում։ IF-ը օգնում է հայտնաբերել ինստիտուցիոնալ գործընկերներ և նպաստում է նրանց հաղորդակցությանը ֆրանսիական հաստատությունների հետ ինչպես տեղական, այնպես էլ եվրոպական մակարդակով ։ IFS-ը մշակված է Սինգապուրում Ֆրանսիայի դեսպանության հետ հաղորդակցություն Merlion գիտական ծրագրով, որն իր ստեղծման օրվանից աջակցում է ավելի քան 200 նախագծեր Ֆրանսիայի և Սինգապուրի միջև ։
Վոլյա փառատոն
2014 թվականից IF կազմակերպում է organise փառատոն Voilah ։ Նա հավաքագրել է ավելի քան 265000 այցելու և հանդիսատես 2017 թվականի կես ամսվա ընթացքում։
Արտաքին հղումներ
Կատեգորիա:Ֆրանսիական համալսարան Կատեգորիա:Սինգապուրի մշակույթ Կատեգորիա:Կրթությունը Սինգապուրում Կատեգորիա:Ֆրանկոֆոնայի մշակույթ Կատեգորիա:2011 հիմնադրումներ Սինգապուրում
Հեշտոցային արտադրություն
Նորմալ արտադրություն
Հեշտոցի նորմալ արտադրությունը կազմված է պարանոցային լորձից, հեշտոցային հեղուկից, հեշտոցի և պարանոցի շերտազատված բջիջներից և բակտերիաներից ։
Հեշտոցային արտադրության հեղուկի հիմնական մասը կազմում է արգանդի պարանոցի կողմից արտադրվող լորձը ։ Մնացած մասը կազմում են հեշտոցի պատից եկող տրանսուդատը և գեղձերի արտադրուկները (Սկենեի և Բարտոլինյան գեղձեր) ։ Արտադրության պինդ մասը կազմում են հեշտոցի և արգանդի պարանոցի շերտազատված էպիթելային բջիջները, ինչպես նաև որոշ բակտերիաներ, որոնք բնակվում են հեշտոցի լորձաթաղանթում ։ Այս բակտերիաները, որոնք ապրում են հեշտոցում, սովորաբար չեն առաջացնում ոչ-մի հիվանդություն։ Ընդհակառակը, նրանք կարող են պաշտպանել տվյալ անձին այլ ինֆեկցիաներից և ինվազիվ բակտերիաներից՝ արտադրելով նյութեր, օրինակ՝ կաթնաթթու և ջրածնի պերօքսիդ, որոնք ճնշում են այլ բակտերիաների աճը ։ Հեշտոցում բնակվող բակտերիաների (հեշտոցի ֆլորա) կազմը կարող է տատանվել, բայց մեծ մասամբ այն կազմված է լակտոբացիլներից (lactobacilii) ։ Միջինում հեշտոցային արտադրության մեկ միլիլիտրում կա մոտավորապես 108-109 բակտերիա  ։
Հեշտոցային նորմալ արտադրությունը պետք է լինի անգույն, սպիտակ կամ սպիտակավուն ։ Կոնսիստենցիան տատանվում է մածուցիկից մինչև կաթնային, իսկ հոտը պետք է լինի շատ մեղմ, կամ ընդհանրապես բացակայի ։ Արտադրուկի մեծ մասը քաշվում է դեպի հեշտոցի ամենախորը հատվածը (հեշտոցի հետին կամար) և օրվա ընթացքում դուրս է գալիս մարմնից ձգողության ուժի հաշվին ։ Տիպիկ վերարտադրողական տարիքում գտնվող կնոջ մոտ օրական արտադրվում է մոտ 1,5 գրամ (կես թեյի գդալ) հեշտոցային արտադրություն ։
Սեռական գրգռման և սեռական հարաբերության ընթացքում, հեշտոցում շատանում է հեղուկի արտադրությունը՝ հեշտոցը սնուցող անոթների լայնացման հաշվին։ Անոթների լայնացումը մեծացնում է հեշտոցի պատից տրանսուդացիայի (արտաքիրտ) ենթարկվող հեղուկի քանակը ։ Արտաքիրտը ունի չեզոք pH, դրա պատճառով վերջինիս շատացումը կարող է հեշտոցային արտադրության pH-ը ժամանակավորապես շեղել դեպի չեզոք մակարդակ ։ Սերմնահեղուկը ունի հիմնային pH և կարող է չեզոքացնել հեշտոցի թթվային միջավայրը և պահել այն չեզոք 8 ժամվա ընթացքում ։
Հեշտոցային արտադրության քանակը և բաղադրությունը փոփոխվում է երբ անձը անցնում է սեռական և վերարտադրողական զարգացման տարբեր փուլերով ։
Նորածնային
Նորածինների մոտ կյանքի առաջին մի քանի օրերի ընթացքում երբեմն ի հայտ է գալիս հեշտոցային արտադրություն։ Սրա պատճառը ներարգանդային կյանքում էստրոգենի ազդեցության ենթարկվելն է։ Նորածինների հեշտոցային արտադրությունը կարող է լինելն սպիտակ կամ անգույն՝ լորձային կառուցվածքով, կամ այն կարող է լինել արյունոտ՝ կապված էնդոմետրիումի անցողիկ շերտազատման հետ, որը համարվում է նորմա ։
Մանկական
Մինչև սեռահասուն տարիքի հասնելը աղջիկների հեշտոցը ավելի բարակ պատերով է և ունի այլ բակտերիալ ֆլորա ։ Նախադեռահասային տարիքում գտնվող աղջիկների մոտ հեշտոցային արտադրություն նվազագույնն է և ունի չեզոքից հիմնային pH` 6-8 ։ Նախադեռահասային տարիքի աղջիկների մոտ հեշտոցի ֆլորայի կազմում գերակշռում են ստաֆիլոկոկերը, առկա են նաև մի շարք անաերոբներ, էնտերոկոկեր, E. coli և լակտոբացիլ ։
Սեռահասունացում
Սեռահասունացման ժամանակ ձվարանների կողմից սկսվում են արտադրվել էստրոգեններ ։ Անգամ առաջին դաշտանից առաջ (մենարխից 12 ամիս առաջ, սովորաբար այն ժամանակ, երբ սկսվում են զարգանալ կաթնագեղձերը ) հեշտոցային արտադրուկի քանակը շատանում է և փոխվում է նրա բաղադրությունը ։ Էստրոգենի ազդեցությամբ հեշտոցի հյուսվածքը հասունանում է և հեշտոցի էպիթելային բջիջների կողմից մեծանում է գլիկոգենի արտադրությունը ։ Հեշտոցային խողովակում գլիկոգենի մեծացած քանակությունը նպաստում է լակտոբացիլների աճին և բազմացմանը, որոնք գնալով սկսում են գերակշռել այլ բակտերիաների նկատմամբ ։ Լակտոբացիլները գլիկոգենը օգտագործելով որպես սնունդ, այն վերածում են կաթնաթթվի   ։ Այսպիսով, հեշտոցային խողովակում լակտոբացիլների զարգացումը միջավայրը սարքում է ավելի թթվային։ Սեռահասունացումից հետո հեշտոցի և հեշտոցային արտադրության pH-ը տատանվում է 3,5-4,7-ի սահմաններում ։